Ifølge Nordjyske er den svenske angriber allerede på salgslisten hos den engelske klub, efter at AaB i vinterpausen solgte ham til Sunderland for 20 millioner kroner. Engelske medier oplyser, at salgsprisen denne gang ligger væsentligt under det beløb. Sportschef Lynge Jakobsen afviser, at Rade Prica skulle være på vej tilbage til AaB. Ifølge den engelske avis The Journal Echo skulle han i stedet være på ønskelisten hos den svenske klub Helsingborg.
Den tidligere AaB-angriber fik ikke mange chancer for at vise sit værd i engelske Sunderland.